Salisbury-katedralen

Salisbury-katedralen, egentlig Cathedral Church of the Blessed Virgin Mary, er en anglikansk domkirke i Salisbury i, England, og et av de beste eksempler på tidlig engelsk arkitektur. Hoveddelen av kirken ble bygget fra 1220 til 1258, i katolsk tid. I 2008 feiret katedralen 750-årsjubileum for innvielsen. Katedralen har det høyeste spiret i Storbritannia (123 meter). Det er mulig å komme opp i spiret, som støttes av det opprinnelige reisverket i tre. Katedralen har også den største korsgangen og det største katedralområdet i Storbritannia (320.000 m2). Katedralen har verdens eldste fungerende ur (fra 1386), og dessuten det best bevarte eksemplaret av de opprinnelige fire kopiene av Magna Carta (alle fire finnes i England). Salisbury-katedralen er hovedkirken for Salisbury bispedømme, og bispesete for Biskop av Salisbury. Referanser Eksterne lenker (en) Offisielt nettsted (en) Salisbury Cathedral – kategori av bilder, video eller lyd på Commons Salisbury Cathedral Stained Glass website Arkivert 18. desember 2014 hos Wayback Machine. Adrian Fletcher's Paradoxplace – Salisbury Cathedral and Magna Carta Page Flickr images visitsalisbury.com